এলজিবিটি
"যৌনতা ও লিঙ্গ পরিচয়-ভিত্তিক সংস্কৃতিগুলির" বৈচিত্র্যের প্রতি গুরুত্ব আরোপ করার জন্য "এলজিবিটি" শব্দটি ব্যবহৃত হয়। সাধারণভাবে অ-বিষমকামী সমকামী, উভকামী বা রূপান্তরকামী কোনো ব্যক্তিকে বোঝাতেও এই শব্দটি ব্যবহৃত হয়। এই ধরনের অন্তর্ভুক্তির স্বীকৃতি হিসেবে আদ্যক্ষরটির একটি জনপ্রিয় পাঠান্তরে ইংরেজি "কিউ" (Q) অক্ষরটি যুক্ত করা হয় যৌন অভিমুখীতার স্থলে কুইয়্যার (কিম্ভুত) বা কোয়েশ্চনিং (প্রশ্নবিদ্ধ) বোঝাতে (অর্থাৎ, "এলজিবিটিকিউ" বা "জিএলজিবিটিকিউ", ১৯৯৬ সাল থেকে নথিভুক্ত।
ধর্ষণের প্রকারভেদ
সংশোধনী ধর্ষণ মূলত লৈঙ্গিক ভূমিকাকে লঙ্ঘন করার শাস্তিস্বরুপ সমকামীদের লক্ষ্য করে করা হয়। এটা এলজিবিটি মানুষদের উপর বিশেষ করে লেসবিয়ানদের উদ্দেশ্যে একটি ঘৃণ্য অপরাধ (hate crime)। এটা করে ধর্ষিতাকে জোর করে বুঝানোর চেষ্টা করানো হয়, জন্মগতভাবে তার যৌন অভিমুখিতা কী। তাদের মনে যৌন অভিমুখিতা নিয়ে যে তথাকথিত বিভ্রান্তি আছে, তাকে সংশোধন করার জন্য ধর্ষণ করা হয় বলেই, একে সংশোধনী ধর্ষণ বলে। সাউথ আফ্রিকার বিখ্যাত ক্রীড়াবিদ ইউডি সিমেলেন এর ঘটনা জনসম্মুখে আসার পরেই এই বিষয় সম্পর্কে বিশ্ব প্রথম জানতে পারে।